'अन्ना नहीं चाहते तो भाजपा आंदोलन से दूर रहेगी'  
अन्ना हजारे के आंदोलन को समर्थन देने वाले भाजपा अध्यक्ष नितिन गडकरी ने कहा है कि अगर वह हमारा समर्थन नहीं चाहेंगे तो वे उनसे दूर रहेंगे।
अन्ना हजारे के आंदोलन को समर्थन देने वाले भाजपा अध्यक्ष नितिन गडकरी ने कहा है कि अगर वह हमारा समर्थन नहीं चाहेंगे तो वे उनसे दूर रहेंगे।  गडकरी ने कहा कि हम भीड़ देखकर फोटो खिंचाने का काम करने वाले नहीं हैं। अगर वे हमारा समर्थन चाहते हैं तो हम उनका समर्थन करेंगे। अगर वह हमें नहीं चाहते तो हम दूर रहेंगे।  हजारे के बयान के बारे में पूछे जाने पर गडकरी ने कहा कि हम बिना आमंत्रण कहीं नहीं जाएंगे। हम किसी आंदोलन का श्रेय नहीं लेना चाहते। हजारे ने कहा था कि वह भाजपा या संघ से समर्थन नहीं चाहते।  गडकरी ने कहा कि भाजपा अन्ना या किसी और आंदोलन से फायदा नहीं लेना चाहती। हम आमंत्रण के बिना कहीं नहीं जाएंगे। हम वैसा कभी नहीं करेंगे। मैं एक स्वाभिमानी कार्यकर्ता हूं। अन्ना का आंदोलन हो या बाबा रामदेव का, हम बिना बुलाए कहीं नहीं जाते।